Urho Teräs

Urho Teräs (7. heinäkuuta 1915 – 8. elokuuta 1990) oli suomalainen jalkapalloilija.

Välihyökkääjänä pelannut Teräs edusti urallaan Turun Urheiluliittoa 1934–1937 ja Turun Palloseuraa 1938–1954 . Hän voitti TPS:ssa Suomen mestaruuden 1939, 1941 ja 1949. Kaikkiaan Teräs pelasi 15 kauden aikana 174 mestaruussarjan ottelua, joissa hän teki 92 maalia. Hän voitti mestaruussarjan maalikuninkuuden 1943–1944 ja on kaikkien aikojen maalipörssin sijalla 30.

Teräs pelasi maajoukkueessa vuosina 1938–1949 yhteensä 11 maaottelua, joissa hän teki yhden maalin.

Pelaajauran jälkeen Teräs toimi muun muassa Turun Palloseuran johtokunnassa 27 vuotta.

Teräs voitti TPS:ssa käsipallon SM-kultaa 1944.

Lähteet 

Suomalaiset jalkapalloilijat
Suomalaiset käsipalloilijat
Jalkapallon Suomen mestarit
Vuonna 1915 syntyneet
Vuonna 1990 kuolleet